**Οδηγίες Συγγραφής Εργασίας**

**Δομή εργασίας**:

Σε γενικές γραμμές μια προτεινόμενη δομή για την εργασία είναι η ακόλουθη:

Μια σύντομη εισαγωγή στο υπό εξέταση θέμα και την σημαντικότητά του, μια ενότητα όπου θα παρουσιάζονται και θα αναλύονται συνοπτικά τα κύρια αντικείμενα/θέματα της εργασίας, συμπεράσματα και βιβλιογραφία.

Π.χ. για την νευροβιολογία φοβικών αναμνήσεων, θα παρουσιάζεται το σύστημα του φόβου με την νευροβιολογία του, πειραματική έρευνα των φοβικών αναμνήσεων και εφαρμογές απαλοιφής τους (πειραματικές και πιθανόν κλινικές). Πιο αναλυτικά, οι ενότητες είναι σκόπιμο να περιλαμβάνουν:   
1. Εισαγωγή, στην οποία θα περιγράφονται συνοπτικά οι βασικοί άξονες γύρω από τους οποίους πραγματεύεται η εργασία, καθώς και η επιστημονική σημαντικότητα του θέματος (π.χ. ενδιαφέρον από άποψη κλινική, ή πρόσφατη πρόοδο της επιστημονικής έρευνας).

2α. Σύντομη περιγραφή του συστήματος του φόβου, με τον λειτουργικό του ρόλο και το αδρό νευροβιολογικό υπόβαθρο (εγκεφαλικές δομές κλπ).

2β. Τι είδους μνήμες σχετίζονται με τον φόβο,  δηλ. δηλωτικές ή μη δηλωτικές, καθώς και τι είδους πειραματικές   
δοκιμασίες χρησιμοποιούνται για την μελέτη των φοβικών μνημών. Π.χ. εξαρτημένη εκμάθηση φόβου.  
3. Κλινική σημασία των φοβικών αναμνήσεων, όταν βέβαια είναι παθολογικές. Μεθοδολογία απαλοιφής φοβικών αναμνήσεων.

4. Συμπεράσματα.

5. Βιβλιογραφία. Θα πρέπει να γίνεται αναφορά σε τουλάχιστον 15-20 **άρθρα** δημοσιευμένα σε **επιστημονικά περιοδικά**. Προτείνεται να γίνεται η αναφορά σε ανασκοπήσεις από τις οποίες θα έχει αντληθεί το υλικό της εργασίας. Να μην γίνεται αναφορά σε ιστοσελίδες διαδικτύου!

**Μέγεθος εργασίας**: τόσο όσο απαιτείται για μια σύντομη και ολοκληρωμένη παρουσίαση του αντικειμένου,   
συνήθως όχι πάνω από 15-20 σελίδες και όχι κάτω από 5 σελίδες με εικόνες (550-600 λέξεις ανά σελίδα).  
Δηλ. ένα σύνολο ~2000 λέξεις + εικόνες εάν υπάρχουν.